অপার সম্ভাবনাময় প্রকৃতির নিজ হাতে গড়া অপরূপ দৃশ্য ও সৌন্দর্যের সমারোহ উপভোগ করতে ঝর বৃষ্টি উপেক্ষা করে চট্টগ্রামসহ দেশের বিভিন্ন স্থান থেকে দৈনিক অসংখ্য পর্যটকের পদচারণায় নির্জন কলাবাগান এলাকার নিরবতাকে জাগিয়ে তোলে। রাঙামাটি পার্বত্য জেলার সবচাইতে বড় দৃষ্টিনন্দন প্রাকৃতিক এ ঝর্ণাকে কাজে লাগিয়ে গড়ে উঠতে পারে বিশাল পর্যটন স্পট। সরকারি পৃষ্ঠপোষকতায় মাত্র দেড় কিলোমিটার রাস্তার ব্যবস্থা করা গেলে গড়ে উঠতে পারে অর্থনৈতিক জোন হিসেবে, যা বদলে দেবে কাউখালীর চিত্র। পর্যটন শিল্পের সম্ভাব্যতা যাচাই করতে গত বছর রাঙামাটির জেলা প্রশাসকসহ প্রশাসনের শীর্ষস্থানীয় কর্মকর্তারা ঘটনাস্থল পরিদর্শন করে গেছেন।